**Latvijas čempionātā startēs 75 kamaniņu braucēji**

2018./2019. gada sacensību sezona sestdien, 9. martā, Siguldas bobsleja un kamaniņu trasē noslēgsies ar Latvijas čempionātu kamaniņu sportā, kur tiks noskaidroti valsts labākie kamaniņu braucēji visās vecuma grupās.

8. martā Siguldā aizvadīti oficiālie treniņbraucieni. Dāmu konkurencē labāko laiku trasē uzrādīja Kendija Aparjode, finišējot pēc 42.266 sekundēm. Starp vīriem ātrākais bija Inārs Kivlenieks ar laiku 50.337, savukārt divvietīgo ekipāžu konkurencē labākais rezultāts brāļiem Šiciem – 41.947.

Pirms gada olimpisko sezonu ar uzvaru Latvijas čempionātā noslēdza Elīza Cauce, Andris Šics/Juris Šics, kā arī Artūrs Dārznieks, kurš veselības problēmu dēļ titulu neaizstāvēs.

**Sacensību programma:**

**09.03.2019.**  
08.00 2 Sacensību braucieni - Vīrieši, Divvietīgās ekipāžas, Sievietes, Juniores, Jaunieši  
„A”  
09.10 2 Sacensību braucieni - Jaunietes „A”, Jaunieši „B”, Divvietīgās ekipāžas – Juniori  
09.50 2 Sacensību braucieni - Jaunietes „B”, Jaunietes „C”  
10.30 2 Sacensību braucieni - Jaunieši „C” 1-5, Divvietīgās ekipāžas – Jaunieši „A”  
Divvietīgās ekipāžās – Jaunietes „A”, Jaunieši “C” 6-10  
12.00 Apbalvošana (Finiša ēkas preses konferenču telpā)